./data/phi0474/phi005/phi0474.phi005.perseus-lat2.xml
M. Tullius Cicero
nihil de luxuria Aproni loquor, nihil de insolentia, nihil de permissa ab isto  licentia, nihil de singulari nequitia ac turpitudine: tantum de quaestu ac lucro dicam unius agri et unius anni, quo facilius vos coniecturam de triennio et de tota Sicilia facere possitis  sed mihi Aetnensium brevis est ratio; ipsi enim venerunt, ipsi publicas litteras deportaverunt; docuerunt vos quid lucelli fecerit homo non malus, familiaris praetoris, Apronius  id, quaeso, ex ipsorum testimonio cognoscite recita  TESTIMONIVM AETNENSIUMquid ais? dic, dic, quaeso, clarius, ut populus Romanus de suis vectigalibus, de suis aratoribus, de suis sociis atque amicis audiat  L MED , HS L  per deos immortalis! unus ager uno anno trecenta milia mod  tritici et praeterea HS L lucri dat Apronio! tantone minoris decumae venierunt quam fuerunt, an, cum satis magno venissent, hic tantus tamen frumenti pecuniaeque numerus ab aratoribus per vim ablatus est? Vtrum enim horum dixeris, in eo culpa et crimen haerebit